Гулсункан Жунушалиева
Жунушалиева Гулсункан Ишенгазиевна - Кыргыз Республикасынын философ окумуштуусу жана коомдук ишмери.

Өмүр баяны 

1969-жылы Кочкор айылында көп балалуу үй-бүлөдө төрөлгөн. Гулсункан Жунушалиева 1976-жылы Кара-коо орто мектебинде (азыркы Нинакан Жүндүбаева атандагы орто мектепте) окуп, аны 1986-жылы ийгиликтүү аяктаган. 

1986-жылы Россиянын Томск шаарындагы мамлекеттик университеттин философия факультетине тапшырып, аны 1992-жылы бүтүргөн. 

Эмгек жолун 1992-жылы Ысык-Көл областынын Каракол шаарындагы Касым Тыныстанов атындагы Ысык-Көл мамлекеттик университетинде окутуучу болуп иштеп, ал жерде 1998-жылга чейин үзүрлүү эмгектенген. 

1998-жылдан азыркы күнгө чейин И.К. Ахунбаев атындагы Кыргыз мамлекеттик медициналык академиянын философия кафедрасында келечектеги дарыгерлерге татыктуу билим берип келе жатат. 

Юридикалык илимдин магистри. Философия илимдеринин кандидаты, эл агартуунун отличниги. 

2021-жылдан бери ушул эле окуу жайдын мамлекеттик тил жана тарбия иштери боюнча проректору кызматында иштеп жатат. Үй-булөлүү, 5 баланын энеси.

Интернеттеги шилтемелер 

  на сайте НЭБ
  на сайте КГМА

Кыргызстан
Философтор
Нарын облусу